PATVIRTINTA

Raseinių r.

Betygalos Maironio gimnazijos

direktoriaus 2016 m. rugpjūčio 26 d.

įsakymu Nr.V1-41

**MOKINIŲ ELGESIO TAISYKLĖS**

Šios taisyklės nustato mokinių elgesį prieš pamokas, pamokų ir pertraukų metu, bendrąsias taisykles dėl narkotinių, psichotropinių medžiagų, alkoholio vartojimo, rūkymo bei kitų pažeidimų, mokinių drausminimo ir skatinimo priemones.

**MOKINYS TURI TEISĘ:**

1. Naudotis visomis Lietuvos Respublikos Konstitucijoje ir įstatymuose, Jungtinių Tautų Organizacijos, Vaiko teisių apsaugos konvencijoje numatytomis teisėmis ir laisvėmis:

1.1. teisę į mokslą, kuris ugdytų bendrą kultūrinį išprusimą, intelektą, sugebėjimus, pažiūras, dorovinę bei socialinę atsakomybę, sudarytų sąlygas asmenybei vystytis;

1.2. gauti informaciją apie mokyklą, jos vykdomas švietimo programas, mokymo(si) formas;

1.3. rinktis mokyklos siūlomus pasirenkamuosius dalykus, užsienio kalbą, būrelius ir kt.; sulaukus 14 metų, savarankiškai pasirinkti dorinio ugdymo (tikybos ar etikos) programą;

1.4. nemokamai naudotis mokyklos biblioteka, vadovėliais ir kita literatūra, kabinetuose esančiu inventoriumi, informacinių technologijų įranga (tik mokymosi tikslams);

1.5. nustatyta tvarka gauti mokymą namuose;

1.6. dalyvauti mokyklos savivaldoje;

1.7. teikti siūlymus dėl ugdymo proceso ir neformaliojo švietimo būrelių veiklos tobulinimo;

1.8. gauti pedagoginę, psichologinę, socialinę, specialiąją, logopedinę ir informacinę pagalbą;

1.9. į nešališką mokymosi pasiekimų vertinimą;

1.10. gauti mokykloje nemokamą maitinimą įstatymų nustatyta tvarka;

1.11. į minties, sąžinės, religijos ir žodžio laisvę;

1.12. į visiems vienodas galimybes ir lygias sąlygas skleisti savo gebėjimus bei talentą;

1.13. puoselėti lietuvių kalbą, kultūrą, papročius bei tradicijas.

### KIEKVIENAS MOKINYS PRIVALO ŽINOTI IR LAIKYTIS ŠIŲ TAISYKLIŲ:

2. Higienos reikalavimų: į mokyklą ateiti tvarkingai apsirengus. Visur vadovautis etikos, mandagaus elgesio, atsakomybės už savo elgesį principais, saugoti mokyklos garbę.

3. Į pamokas atvykti taip, kad iki skambučio pasiektų kabinetą, kuriame vyks pamoka.

4. Netriukšmauti pamokų ir pertraukų metu.

5. Norint išeiti iš pamokų – pristatyti tėvų prašymą, kuriame būtų nurodyta kur, kokiu tikslu praleidžiamos pamokos.

6. Kiekviena praleista pamoka turi būti pateisinta medicinos įstaigos ar tėvų pažyma, kur nurodomas neatvykimo laikas ir priežastys.

7. Mokykloje, renginių už mokyklos ribų, ekskursijų metu laikytis saugaus elgesio taisyklių.

8. Į išvykas, ekskursijas vykti tik su mokytoju (ais), gavus direktoriaus leidimą (įforminama įsakymu). Susipažinti su saugaus elgesio taisyklėmis.

9. Rūpintis asmeninių daiktų saugumu, nepalikti vertingų daiktų be priežiūros.

10. Rastus daiktus perduoti budėtojui.

11. Mokyklos bibliotekoje, valgykloje ir kitose bendrose mokyklos patalpose laikytis tose patalpose nustatytos tvarkos.

12. Pastebėjus sugadintą turtą, informuoti mokytoją ar mokyklos administraciją.

### PAMOKŲ METU MOKINIAI PRIVALO:

13. Turėti reikiamas priemones ir atlikti pavestas užduotis. Mokiniai, neatlikę namų darbų, neatlikimo priežastis turi prieš pamoką paaiškinti mokytojui.

14. Atlikti raštu ir žodžiu visas užduotis, kurių reikalauja mokytojas, laikytis žinių patikrinimo būdų ir terminų.

15. Iš pamokos išeiti tik mokytojui leidus.

1. Sportinę aprangą vilkėti tik kūno kultūros pamokose bei sportinių renginių metu.
2. Jei mokytojas neatvyksta į pamoką daugiau negu 10 minučių, klasės seniūnas privalo pranešti mokyklos direktoriui ar direktoriaus pavaduotojui ugdymui.
3. Kultūringai bendrauti ne tik tarpusavyje, bet ir su mokyklos darbuotojais, mokyklos svečiais, kitais asmenimis.
4. Koridoriuose, laiptinėse, kabinetuose laikytis saugaus elgesio taisyklių, palaikyti tvarką, taupiai naudoti elektros energiją, vandenį.
5. Tvarkingai elgtis kieme, saugoti gėlynus, nešiukšlinti.
6. Valgykloje valgyti tik per jiems skirtas pertraukas.

**MOKINIAMS DRAUDŽIAMA:**

22. Vartoti necenzūrinius žodžius, alkoholinius gėrimus, narkotines medžiagas; rūkyti.

23. Pasisavinti ne savo daiktus, reketuoti ar reikalauti pinigų iš bendramokslių, skriausti kitus mokinius.

24. Organizuoti nelegalius mainus, prekybą.

25. Smurtauti, žaisti pavojingus žaidimus.

26. Naudoti pirotechnikos priemones.

27.Atsinešti pavojų keliančius bei nereikalingus darbui pamokoje daiktus (daiktai paimami ir perduodami tik tėvams).

28. Nešiotis degtukus, degias priemones.

29. Žaisti azartinius žaidimus.

30.Šiukšlinti, sėdėti ant palangių, bėgioti koridoriais, laiptais, stumdytis; gadinti elektros jungiklius ir gaisro daviklius.

31. Pamokų metu ir per pertraukas dėvėti striukes, paltus, kepures.

32. Kviesti pašalinius asmenis, nesimokančius, nedirbančius mokykloje į mokyklos renginius ir mokyklos patalpas be klasės vadovo ar mokyklos administracijos leidimo.

33. Pamokų metu naudotis mobiliaisiais telefonais.

34. Savo elgesiu trukdyti darbą mokytojui ir klasei.

**MOKINIŲ SKATINIMAS:**

35. Už labai gerą mokymąsi, lankomumą, aktyvų dalyvavimą mokyklos, klasės veikloje, meninę ir sportinę veiklą, laimėjimus dalykinėse olimpiadose ir sportinėse varžybose mokiniai skatinami:

35.1. padėka žodžiu;

35.2. padėka raštu tėvams;

35.3. padėka raštu mokiniui;

35.4. informacija įdedama mokyklos internetiniame puslapyje;

35.5. apdovanojamas nemokama edukacine, pažintine išvyka;

35.6. paskatinimai skelbiami direktoriaus įsakymu, supažindinant visą mokyklos bendruomenę.

36. Klasės už gerus mokymosi rezultatus, aktyvų dalyvavimą mokyklos gyvenime, gali būti apdovanotos:

36.1. padėkos raštu;

36.2. nemokama edukacine, pažintine išvyka;

36.3.apdovanojimai skelbiami direktoriaus įsakymu, supažindinant mokyklos bendruomenę.

**MOKINIŲ DRAUSMINIMO PRIEMONĖS:**

37. Mokiniui, pažeidusiam šių taisyklių reikalavimus, gali būti taikomos šios prevencinės drausminamojo ir auklėjamojo poveikio priemonės:

37.1. įspėjimas – taikoma mokiniui, pirmą kartą be pateisinamos priežasties praleidusiam 15 pamokų per kalendorinį mėnesį, taip pat padarius kitus nežymius šių taisyklių pažeidimus;

37.2. mokinio elgesio pažeidimo aktas ir individualūs pokalbiai su socialiniu pedagogu – taikoma mokiniui pakartotinai be pateisinamos priežasties praleidusiam 15 pamokų per kalendorinį mėnesį, taip pat padarius kitus šių taisyklių pažeidimus;

37.3. direktoriaus papeikimas (papeikimai viešinami) – taikoma mokiniui, kai ankstesnės poveikio priemonės nepadaro reikiamo poveikio mokiniui ir pažeidimai kartojasi;

37.4. svarstymas mokyklos Vaiko gerovės komisijos posėdyje, kurio metu aptariami tėvų (globėjų, rūpintojų) ir mokinio įsipareigojimai, skirti užtikrinti deramą mokinio elgesį – taikoma mokiniui už sistemingą pamokų praleidinėjimą, nesimokymą, mokinio pareigų ir elgesio taisyklių daugkartinius pažeidimus;

37.5. teikti prašymą rajono Vaiko gerovės komisijai dėl minimalios ir vidutinės priežiūros taikymo – taikoma mokiniui, kai poveikio priemonės, nurodytos ankstesniuose punktuose, nepadaro reikiamo poveikio mokiniui ir pažeidimai kartojasi;

37.6. mokyklos tarybos rekomendacija pasiūlyti mokiniui kitą mokyklą – taikoma, kai poveikio priemonės nepilnamečiui ir jo tėvams (globėjams, rūpintojams) nedavė teigiamo rezultato, vadovaujantis galiojančiais teisės aktais siūloma mokiniui mokytis kitoje mokykloje išimties tvarka (nuo 14 metų).

38. OLWEUS patyčių prevencijos programos taisyklės prieš patyčias:

38.1. mes nesityčiosime iš kitų;

38.2. mes stengsimės padėti tiems, iš kurių tyčiojasi;

38.3. mes stengsimės bendrauti su tais, kurie yra atstumti;

38.4. jei sužinosime iš ko tyčiojamasi – pasakysime suaugusiems tai mokykloje ir namuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_